Z A P I S N I K

5. sjednice Vijeća Mjesnog odbora „Marin Držić“
održane u četvrtak, 14. listopada 2021.

u prostorijama Mjesnog odbora „Marin Držić“, Strojarska 26-28, Zagreb,

s početkom u 18:00 sati

NAZOČNI ČLANOVI VIJEĆA: Domagoj Brekalo, Andrej Kajganić, Ivan Marić, Žana Počuča, Zlatko Ribarić, Zorislav Šubarić, Edo Tanković
OSTALI NAZOČNI: Željko Belinić
Predsjedava: Andrej Kajganić, predsjednik Vijeća Mjesnog odbora „Marin Držić“.
Zapisnik vodi: Žana Počuča članica Vijeća Mjesnog odbora „Marin Držić“.
       Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora „Marin Držić“ i poziva članove Vijeća da prihvate zapisnik 4. sjednice Vijeća održane 20. rujna 2021.
Vijeće jednoglasno prihvaća tekst zapisnika s 4. sjednice Vijeća.
Predsjednik predlaže brisanje 3 točke dnevnog reda predloženih u pozivu: Prijedlog Zaključka o izradi projektne dokumentacije za uređenje javnog parka na dijelu k.č. 342/1, k.č. 343/1 i 344/1 sve k.o. Trnje (zelena površina na istočnoj strani Strojarske ceste),  Prijedlog Zaključka o postavljanju javne rasvjete na parkiralište koje se nalazi na sjevernoj strani križanja ulica Palić i Pile I (k.č. 1900 k.o. Trnje) i Prijedlog Zaključka o izgradnji slivnika za odvodnju oborinskih voda na parkiralištu koje se nalazi na sjevernoj strani križanja ulica Palić i Pile I (k.č. 1900 k.o. Trnje).
Predsjednik poziva na usvajanje predloženog dnevnog reda.
 
Vijeće jednoglasno utvrđuje
DNEVNI RED:
1. Informacije o asfalterskom programu Vijeća Mjesnog odbora „Marin Držić“ za 2021.
2. Prijedlog Zaključka o prijedlogu prioriteta za Plan komunalnih aktivnosti Gradske četvrti Trnje za 2022.
3. Prijedlog Zaključka o jednokratnom povremenom korištenju prostora Mjesne samouprave „Marin Držić“
4. Prijedlog Zaključka o provođenju imovinsko pravne analize i postupka usklađenja zemljišne knjige i katastra na k.č. 342/1, k.č. 343/1 i k.č. 344/1 sve k.o. Trnje (zelena površina na istočnoj strani Strojarske ceste) u svrhu uređenja predmetne površine u javni park
5. Prijedlog Zaključka o rješavanju imovinsko pravnih odnosa u svrhu spajanja sjeverne i južne strane ulice Crni put

6. Pitanja, prijedlozi i obavijesti

Ad 1. Informacije o asfalterskom programu Vijeća Mjesnog odbora „Marin Držić“ za 2021.
Predsjednik informira nazočne o točki dnevnog reda. Radi se o preraspodjeli sredstava do kraja 2021. godine na prioritetne lokacije na području Gradske četvrti Trnje. Nema lokacija na području MO Marin Držić. Otvara raspravu.
Članovi Vijeća Mjesnog odbora primaju informaciju na znanje te nema dalje rasprave. 
Ad 2.
Prijedlog Zaključka o prijedlogu prioriteta za Plan komunalnih aktivnosti Gradske četvrti Trnje za 2022.
Predsjednik informira nazočne o točki dnevnog reda te iznosi inicijalne prijedloge aktivnosti za Plan komunalnih aktivnosti (PKA). Otvara raspravu i poziva na predlaganje prioriteta na području MO Marin Držić za PKA. 
U raspravi sudjeluju: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković

Po usuglašavanju točaka za uvrštavanje u Plan komunalnih aktivnosti, Predsjednik poziva na glasanje o ovoj točki. 
Vijeće jednoglasno donosi 

ZAKLJUČAK
o prijedlogu prioriteta za Plan komunalnih aktivnosti

Gradske četvrti Trnje za 2022.

Tekst zaključka se prilaže ovom zapisniku i njegov je sastavni dio.
Ad 3.   Prijedlog zaključka o jednokratnom povremenom korištenju prostora Mjesne samouprave „Marin Držić“
Predsjednik informira nazočne o točki dnevnog reda. Radi se o odobrenju Predsjedniku da po potrebi odobri jednokratno korištenje prostora Mjesnog odbora u slučaju takvih zahtjeva. 
Predsjednik otvara raspravu. Nema rasprave te Predsjednik poziva na glasanje o ovoj točki.
Vijeće jednoglasno donosi
ZAKLJUČAK

o jednokratnom povremenom korištenju prostora Mjesne samouprave „Marin Držić“
Tekst zaključka se prilaže ovom zapisniku i njegov je sastavni dio.

Ad 4. Prijedlog Zaključka o provođenju imovinsko pravne analize i postupka usklađenja zemljišne knjige i katastra na k.č. 342/1, k.č. 343/1 i k.č. 344/1 sve k.o. Trnje (zelena površina na istočnoj strani Strojarske ceste) u svrhu uređenja predmetne površine u javni park
Predsjednik informira prisutne članove Vijeća o točki dnevnog reda. Potrebno je urediti imovinsko-pravne odnose na navedenim česticama za potrebe uređenja površine u javni park. 

Domagoj Brekalo pobliže objašnjava stanje na navedenim česticama i potrebu usklađivanja stanja u katastru i zemljišnim knjigama. 
Predsjednik otvara raspravu. U raspravi sudjeluju: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković
Predsjednik poziva na glasanje o ovoj točki dnevnog reda. 

Vijeće jednoglasno donosi 

ZAKLJUČAK

o provođenju imovinsko pravne analize i postupka usklađenja zemljišne knjige i katastra na k.č. 342/1, k.č. 343/1 i k.č. 344/1 sve k.o. Trnje (zelena površina na istočnoj strani Strojarske ceste) u svrhu uređenja predmetne površine u javni park
Tekst zaključka se prilaže ovom zapisniku i njegov je sastavni dio.

Ad 5. Prijedlog Zaključka o rješavanju imovinsko pravnih odnosa u svrhu spajanja sjeverne i južne strane ulice Crni put

Predsjednik informira nazočne članove o točki dnevnog reda te prepušta riječ predlagatelju točke – Domagoju Brekalu. 

Domagoj Brekalo informira da je točka dnevnog reda predložena na inicijativu stanovnika koji žive u blizini predmetne lokacije. Predlaže se spajanje sjeverne i južne strane ulice Crni put u duljini oko 12 metara, kako bi se automobilima omogućio jednosmjerni prolaz sjever-jug, odnosno prolaz prema ulici Kruge i Slavonskoj aveniji. 
S obzirom da čestice na predmetnoj lokaciji nisu u posjedu Grada Zagreba, predlaže se otkup navedenih čestica. 

Predsjednik otvara raspravu u kojoj sudjeluju: Domagoj Brekalo, Andrej Kajganić, Ivan Marić, Žana Počuča, Zorislav Šubarić, Edo Tanković.

Predsjednik zaključuje raspravu i poziva nazočne članove na glasanje o predloženoj točki dnevnog reda. 

Vijeće jednoglasno donosi 

ZAKLJUČAK

o pokretanju postupka za otkup dijela zemljišta
u svrhu rješavanja imovinsko pravnih odnosa
za potrebe spajanja sjeverne i južne strane ulice Crni put
Tekst zaključka se prilaže ovom zapisniku i njegov je sastavni dio.
Ad 9. Pitanja, prijedlozi i obavijesti
Predsjednik otvara točku dnevnog reda te poziva članove da postave dodatna pitanja i prijedloge.
Vezano uz upit građana (prethodno poslan na znanje članovima Vijeća) o postavljanju znaka zabrane za pse na livadi među zgradama Ulica grada Vukovara 236 i 234 (iza zgrade 226), Predsjednik iznosi informaciju da je u kontaktu sa Zrinjevcem dobio objašnjenje da oni znakove zabrane za pse više ne postavljaju. 
Vezano uz dežurstvo članova Mjesnog odbora, navodi se da je još uvijek u tijeku popis stanovništva te da radi toga nije moguće koristiti prostorije Mjesnog odbora. 

Nema dodatnih pitanja niti primjedbi te Predsjednik zaključuje sjednicu. 

Sjednica završava u 19,30 sati.

KLASA:026-02/21-002/1701
URBROJ:251-06-11-1704-21-3
Zagreb, 14. listopada 2021.
	Zapisnik sastavila:


	
	PREDSJEDNIK 

Vijeća Mjesnog odbora „Marin Držić“



	Žana Počuča
	
	                  Andrej Kajganić , v.r.


Prilozi zapisnika
Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 5. sjednici 14. listopada 2021., donijelo je

Z A K LJ U Č A K
o prijedlogu prioriteta za Plan komunalnih aktivnosti

Gradske četvrti Trnje za 2022.

1.   Vijeće Mjesnog odbora „Marin Držić“ predlaže Vijeću Gradske četvrti Trnje da u plan   

      komunalnih aktivnosti Gradske četvrti Trnje za 2022., uvrsti sljedeće akcije na 

      području Mjesnog odbora „Marin Držić“:
I.   VODOOPSKRBA
	R.br.
	Lokacija – ulica
	Uređenost ulice 

(asfalt-makadam)
	Količina (duljina)   u metrima)

	
	
	
	

	
	
	
	


II.  ODVODNJA OTPADNIH VODA

	R.br.
	Lokacija – ulica
	Opis radova
	Količina (duljina)   u metrima)

	1.
	Sjeverna strana križanja ulice Palić i Pile I. (k.č. 1900 k.o. Trnje)
	Izgradnja slivnika za odvodnju oborinskih voda na parkiralištu
	Cca. 250 m

	
	
	
	


III. JAVNOPROMETNE POVRŠINE I OBJEKTI 

	R.br.
	Lokacija 
	Opis radova
	Količina 

	1.
	Sjeverna strana križanja ulica Palić i Pile I (k.č. 1900 k.o. Trnje)
	Izrada PD za uređenje parkirališta
	

	2.
	Sjeverna strana križanja ulica Palić i Pile I (k.č. 1900 k.o. Trnje)
	Uređenje parkirališta
	Cca. 2900 m2

	3.
	Nalješkovićeva 45
	Postavljanje stupića na nogostup kraj pješačkog prijelaza prema OŠ Marin Držić
	3 komada

	4.
	Tramvajska stanica Slavonska
	Izmještanje kanalica za bicikle sa stepenica
	


IV. IGRALIŠTA I ZELENE POVRŠINE

	R.br.
	Lokacija - ulica
	Opis radova
	Količina 

	1.
	Istočna strana ulice Crni put (k.č. 1962 k.o. Trnje)
	Izrada PD za uređenje parka i dječjeg igrališta
	Cca. 2150 m2

	2.
	Istočna strana Strojarske ceste (dijelovi k.č. 342/1, 343/1, 344/1 sve k.o. Trnje)
	Izrada PD za uređenje parka
	Cca. 7000 m2

	3. 
	Zapadna strana Avenije M. Držića – od južne strane željezničke pruge do Ulice grada Vukovara
	Izrada PD za sadnju drvoreda
	

	4. 
	ŠRC Trnje, Ulica grada Vukovara 236e
	Postavljanje sprava za vježbanje na otvorenom (street workout vježbalište) između nogometnih i teniskih terena (na sredini prema zapadnoj strani)
	

	5.
	Dječji park Ulica grada Vukovara 222-224
	Postavljanje dva stola s klupama u park (uz zapadni obod parka)
	Stol s dvije klupe – 2 kompleta

	6.
	Istočna strana Ulice Pile I – od škole prema Paliću
	Postavljanje klupa uz istočnu stranu nogostupa
	3 klupe

	7.
	Dječji park:

· Ulica grada Vukovara 222-224

· Ulica grada Vukovara 238
	Postavljanje novih koševa za otpatke
	2 komada


V.  JAVNA RASVJETA

	R.br.
	Lokacija 
	Opis radova
	Količina 

	1.
	Sjeverna strana križanja ulica Palić i Pile I (k.č. 1900 k.o. Trnje)
	Postavljanje javne rasvjete na parkiralištu
	10 rasvjetnih stupova

	2.
	Ulica Pile I od Nalješkovićeve do križanja s ulicom Palić
	Unaprjeđenje i zamjena postojeće rasvjete uz školu
	


VI. OBJEKTI I PROSTORI MJESNE SAMOUPRAVE

	R.br.
	Lokacija – ulica, k.br.
	Opis i količina  radova

	
	
	

	
	
	

	
	
	

	
	
	


VII. DRUGI JAVNI OBJEKTI I POVRŠINE

	R.br.
	Lokacija – ulica
	Opis i količina  radova

	1.
	Križanje ulice Kruge, Njivice i Crni put
	Uređenje površine na kojoj se nalaze kontejneri za mješoviti otpad i reciklažu

	2.
	Ulica Kruge 13
	Uređenje površine na kojoj se nalaze kontejneri za mješoviti otpad i reciklažu

	3.
	Pile I, kraj sporednog ulaza u OŠ Marin Držić i glavnog u ŠRC Trnje
	Uređenje površine na kojoj se nalaze kontejneri za mješoviti otpad i reciklažu


XIII. OSTALE AKCIJE

	R.br.
	Lokacija i vrsta 
	Opis radova (detaljno)
	Količina 

	
	
	
	


2.   Ovaj se zaključak upućuje Vijeću Gradske četvrti Trnje i Gradskom uredu za mjesnu    

      samoupravu, Zagreb, Ulica grada Vukovara 56 a.

KLASA:026-02/21-002/1701
URBROJ:251-06-11-1704-21-4
Zagreb, 14. listopada 2021.

Predsjednik

Vijeća Mjesnog odbora“ Marin Držić“

Andrej Kajganić, v.r.
        Na temelju točke 7. Zaključka o prostoru mjesne samoupravu (Službeni glasnik Grada Zagreba 8/17, 1/18, 3/19, 13,19, 14/19, 18,19 i 11/20) i članka 20. stavka 8. Pravila Vijeća Mjesnog odbora „Marin Držić“, Vijeće Mjesnog odbora  „Marin Držić“ na 5. sjednici 
14. listopada 2021., donijelo je

ZAKLJUČAK

o jednokratnom povremenom korištenju prostora 
Mjesnog odbora „Marin Držić“
1.   Vijeće Mjesnog odbora „Marin Držić“ je suglasno da predsjednik Vijeća u hitnim 
      slučajevima, između sjednica, u što kraćem roku, bez prethodne odluke Vijeća,   

      odobrava zahtjeve za jednokratnim povremenim korištenjem prostora Mjesnog 
      odbora „Marin Držić“ bez naknade. 

2.   Predsjednik je dužan izvijestiti Vijeće o zahtjevima iz točke 1. ovoga zaključka i o  

      izdanom odobrenju od strane Gradskog ureda za mjesnu samoupravu na prvoj    

      sljedećoj sjednici Vijeća.

3.   Ovaj zaključak dostavlja se Gradskom uredu za mjesnu samoupravu.

KLASA:026-02/21-002/1701
URBROJ:251-06-11-1704-21-5
Zagreb, 14. listopada 2021.
                                                                                                         PREDSJEDNIK

                                                                                        Vijeća Mjesnog odbora „Marin Držić“
                                                                                                       Andrej Kajganić, v.r.
           Na temelju članka 28. Poslovnika o radu Mjesnog odbora „Marin Držić“, Vijeće Mjesnog odbora „Marin Držić“ na 5. sjednici 14. listopada 2021., donijelo je

Z A K L J U Č A K 

o provođenju imovinsko pravne analize i postupka usklađenja zemljišne knjige i katastra na k.č. 342/1, k.č. 343/1 i 344/1 sve k.o. Trnje
u svrhu uređenja predmetne površine u  javni park
1.
Vijeće Mjesnog odbora „Marin Držić“ traži od Gradskog ureda za upravljanje imovinom Grada provođenje imovinsko pravne analize i postupka usklađenja katastarskog i zemljišno-knjižnog stanja (izrada Geodetskog elaborata za provedbu u zemljišnoj knjizi) na k.č. 342/1, k.č. 343/1 i 344/1 sve k.o. Trnje (zelena površina na istočnoj strani Strojarske ceste), a u svrhu sređivanja imovinsko pravnih odnosa, s obzirom da se dijelovi istih nalaze u zoni obuhvata planiranog uređenja javnog parka (na k.č. 344/1 k.o. Trnje koja odgovara z.k.č. br. 344/1 k.o. Trnje, z.k. uložak: 25700, kao vlasnik upisana je Republika Hrvatska; na k.č. 343/1 k.o. Trnje što odgovara z.k.č. br. 343/1 i 343/2 obje k.o. Trnje, z.k. uložak: 4109, upisano je društveno vlasništvo; na k.č. 342/1 k.o. Trnje što odgovara z.k.č. br. 342 k.o. Trnje, z.k. uložak: 24561, kao suvlasnici upisani su Grad Zagreb i Tempo d.d.).

2.
Sastavni dio ovog Zaključka čini grafički prikaz površine planirane za  uređenje javnog parka (javna gradska površina – tenatska zona – Z4, kartografski prikaz GUP-a Grada Zagreba – korištenje i namjena prostora – stranica 35).

3.
Ovaj Zaključak se upućuje Vijeću Gradske četvrti Trnje i Gradskom uredu za mjesnu samoupravu, Zagreb, Ulica Grada Vukovara 56a.
KLASA: 026-02/21-002/1701

PREDSJEDNIK
    Vijeća Mjesnog odbora „Marin Držić“
                                                                                                     Andrej Kajganić, v.r.
           Na temelju članka 28. Poslovnika o radu Mjesnog odbora „Marin Držić“, Vijeće Mjesnog odbora „Marin Držić“ na 5. sjednici 14. listopada 2021., donijelo je

Z A K L J U Č A K 

o pokretanju postupka za otkup dijela zemljišta
u svrhu rješavanja imovinsko pravnih odnosa
za potrebe spajanja sjeverne i južne strane ulice Crni put
1.
Vijeće Mjesnog odbora „Marin Držić“ traži od Gradskog ureda za upravljanje imovinom Grada da pokrene postupak otkupa dijela zemljišta na k.č. 1963/1 (cca. 35 m2), k.č. 1963/5 (72 m2)  i k.č. 1963/6 (48 m2) sve k.o. Trnje za potrebe izgradnje spoja sjeverne i južne strane ulice Crni put.

2.
Vijeće Mjesnog odbora „Marin Držić“ predlaže da se spoj sjeverne i južne strane ulice Crni put planira kao jednotračni kolnik širine 3 metra  s jednosmjernim prometom u smjeru vožnje od sjevera prema jugu. 

3.
Sastavni dio ovog Zaključka čini grafički prikaz katastarskih čestica potrebnih za spajanje sjeverne i južne strane ulice Crni put. 

4.
Ovaj Zaključak se upućuje Vijeću Gradske četvrti Trnje i Gradskom uredu za mjesnu samoupravu, Zagreb, Ulica Grada Vukovara 56a.
KLASA: 026-02/21-002/1701

PREDSJEDNIK
    Vijeća Mjesnog odbora „Marin Držić“
                                                                                                     Andrej Kajganić, v.r.
2

